|  |  |
| --- | --- |
| Forum: | BKMB – Område MED |
| Tid: | 19. juni 2015 kl. 12.30-13.30 |
| Sted: | Mødelokale 0.01 i Jobcentret |
| Deltagere: | Niels Carsten Bluhme, Jan Eriksen, Susanne Kremmer, Klaus Nielsen, May Lundsgaard, Merete Winter, Christian Marklund, Michael Christensen, Lars Skovmand |
| Afbud: | Niels Ulsing, Elin Simonsen, Palle Andersen, Nini Petersen, Mette Seneca Kløve |
| Referent: | Eve Hansen |

# Beslutningspunkter

## Godkendelse af dagsorden

Dagsordenen blev godkendt.

## Vision og Strategi

**Sagsfremstilling:**

Albertslunds Kommunes nye udkast til vision og strategi er sendt i høring i MED-udvalgene med høringsfrist den 14. august. Behandling af vision og strategi samt udarbejdelse af et høringssvar.

**Beslutning:**

Carsten Bluhme fortæller om Vision og strategiens vej igennem systemet. Vision og strategi er vedtaget med et smallere politisk grundlag og sendt i høring.

Visionen er 10-årig og strategien er en kommuneplanstrategi og et arbejdsgrundlag for kommunen som forvaltning.

Merete Winter spørger om, Vision og strategi hænger sammen med budget 2016? I budgetforhandlingerne vil det vise sig, hvordan vision og strategi kan kædes sammen med budgettet..

Susanne Kremmer påpeger, at der vil komme høringssvar fra forskellige borgergrupper.

Drøftet, men ingen høringssvar.

# Orienteringspunkter

## Budget 2016 og sparekataloget.

Sagsfremstilling:

Der er udarbejdet et budgetkatalog for 2016 som grundlag for budgetforhandlingerne. Formanden beretter om. konsekvenser for området.

**Beslutning:**

Carsten Bluhme orienterer om budgettet. Det er vanskeligt, at tale om hvordan budget 2016 bliver, da rammen endnu ikke kendes, og finansloven afventes.

Det er et politisk ønske, at vi kan få prioriteret i budgettet, så der bliver økonomi til den omstilling, der er i gang i Kommunen. Det er et stort ønske at tiltrække flere indbyggere til kommunen for at øge indtægtsgrundlaget. For at finde rum til dette, skal der være et vist råderum til anlæg.

Når den rigtige ramme kendes, skal sparekataloget bruges til at skrue på budgettet.

Forslaget til anlægsbudgettet er lavet som et trafiklys. Grøn, gul rød. Nogle anlæg skal iværksættes, andre ville det være hensigtsmæssigt at iværksætte og nogle ville være gode at kunne iværksætte.

Der ligger mange analyser til grund for sparekataloget.

En af analyserne er en benchmarking undersøgelse på administrationen.

I undersøgelsen sammenlignes Albertslund med Ballerup og Glostrup. Analysen viser, at administrationen er dyrere i Albertslund, bl.a. på support funktioner til det politiske system. Der er brug for en bedre politisk forståelse af, hvad betjeningen af det politiske niveau koster i arbejdstid, og derfor er det nødvendigt at også politikerne prioriterer.

Budgettet drøftes igen, når det er mere afklaret, hvordan det lander.

## Evt.

Trivsels- og APVmålingen 2015 - Tværgående indsatser

**Beslutning:**

Det besluttes, at melde ind til KommuneMED, at BKMB-område MED anbefaler, at der laves tværgående indsatser omkring forhold til, hvornår man er på arbejde, og hvornår man er privat. Altså en diskussion om ”arbejdsfære” og ”privatsfære” og krav i arbejdet.